Kêr Karaez - Keleier diellaouet - Vorgium : ur greizenn-displegañ arkeologel niverel evit kinnig muioc'h a draoù war dachenn an touristerezh hag ar sevenadur er Poc'hêr\nVorgium : ur greizenn-displegañ arkeologel niverel evit kinnig muioc'h a draoù war dachenn an touristerezh hag ar sevenadur er Poc'hêr\nDerc'hel a ra Poc'hêr kumuniezh da glask kinnig muioc'h a draoù d'an douristed. Goude astenn ar park touristel c'hoarioù dour Plijadour, ma kaver traoù hep o far e Kreiz-Breizh, gant ur c'houronklec'h diavaez hag ul lec'h diskuizhañ, Poc'hêr kumuniezh a zalc'h da glask kaout brud dre dalvoudekaat amzer gozh hag illur kêr-benn ar Poc'hêr.\nE Karaez, e straed an Doktor Mengi, e vo ar greizenn-displegañ ur skouer gaer evit Kêr hag ar Poc'hêr.\nAr greizenn, dezhi ur gorread 8000 m2 en holl hag a vo kempennet 5000 m2 anezho, a vo enni :\n- ul liorzh arkeologel adskeudennet hag aozet gant eizh lec'h arkeologel dedennus evel ar feunteun hag ar c'hibelldi adsavet evel pa vijemp en henamzer gant ar binvioù gwirvoud kresket,\n-ur greizenn-displegañ 200 m2 a c'hallo an dud dalc'het en o c'herzhed mont enni.\nPal ar raktres, ouzhpenn desachañ touristed, eo gwareziñ an aspadennoù henoniel ha lakaat anezho war wel en-dro ha reiñ tro da dud Karaez hag ar Poc'hêr da zerc'hel soñj eus istor o c'humun hag o c'horn-bro.\nUr soubidigezh c'halloudel e buhez pemdeziek annezidi ar geoded eus an henamzer\nEr greizenn-displegañ e c'hallo ar weladennerien soubañ, war-bouez ar binvioù gwirvoud kresket, hologrammoù, tablezennoù niverel ha skrammoù stekiñ bras, e buhez pemdeziek annezidi ar geoded eus an henamzer hag hec'h alez kenwerzh.\nAn « domus » (un ti-annez er c'hêrioù en henamzer roman), ar c'hibelldi hag an holl derkadurioù all e kêr a vo skeudennaouet evit ma c'hallo ar weladennerien tapout krog e buhez pemdeziek annezidi Vorgium. Gallout a raint , da skouer, klinkañ o-unan diabarzh saloñs un domus pe c'hoazh fardañ ur pred evel er c'hentañ kantved e-barzh ur gegin hanter wir hanter c'halloudel.\nTem an dour a vo lakaet war wel ivez. E hentad dre an doursan a vo kinniget ouzh ur skramm diwar ur skeudenn a vremañ eus kêr Garaez.\nEn ur sal-vannañ e vo lakaet war wel al lec'hioù arkeologel heverk eus Breizh hag istor pinvidik ar rannvro.\nUr c'henemglev gant Mirdi arkeologel Herculanum\nHag ar choaz-se da implijout teknologiezhioù nevez a vo kreñvaet gant ur c'henemglev etre Vorgium hag Herculanum, ar geoded eus an henamzer, brudet er bed a-bezh hag a zo e-kichen Pompei ha Napoli.\nUn emvod zo bet etre dileuridi eus Poc'hêr kumuniezh ha rener mirdi arkeologel galloudel Herculanum. Evel e Vorgium da zont e kinniger er mirdi-se, war-bouez binvioù teknologel nevez, skeudennoù-bev hag a ro tro da welet binvioù adkavet a bep seurt, diabarzh an tiez, buhez ar geoded ha kement zo...\nAr rener zo savet a-du evit ma vo savet ur c'henemglev gant Poc'hêr kumuniezh. Un doare dibar eo d'en em harpañ war ul lec'hienn brudet er bed a-bezh. Ar greizenn da zont evit displegañ ha talvoudekaat an henoniezh a c'hallo tennañ splet evel-se eus teknikoù eus ar c'hentañ.\nDigoradur rakwelet e nevez-amzer 2016.\nKoust : 1,9 milion a euroioù PTM. Skoaziadennoù evit 66% eus ar c'houst, evit ur sammad a 1 254 000 € (KD29, RRAS, Kuzul-rannvro, KGI).\nPouezet o deus ar gevelerien-se war gwellentez ar raktres.\nMestroniezh al labourioù :\nAjañs Proux (savour)\nLaurence Chabot (mirdiourez - leurennaozerez)\nGuillaume Derrien (Gweledvaour)\nBurev studi SNC Lavallain


Forez (Forêz en arpitaneg) zo ur broviñs kozh eus Bro-C'hall en em lede dre vras er pezh zo bremañ an departamant Loire, etre Roanne ha Saint-Étienne.\nEn Henamzer e oa annezet ar vro gant pobl geltiek ar Segusiavi. Forum Segusiavorum e oa kêr-benn ar geoded, da vare ar Romaned. Diwezhatoc'h, da vare ar Garolingidi, e voe anavezet ar c'horn-bro evel Pagus Forensis. Diwar an anvioù latin-se eo deuet anv kêr Feurs hag anv ar vro, Forez.\nUr gontelezh e voe Forez ha mistri e voe ar gonted war ar broioù amezek ivez, Lyonnais ha Beaujolais. E 1531 e voe staget Forez ouzh kurunenn Bro-C'hall.\nRoet eo bet anv ar vro d'an aradennad-venezioù a zo er c'hornôg dezhi, menezioù Forez ("monts du Forez"), a sav ar gern uhelañ anezho betek 1634 metr (Pierre-sur-Haute). Un harz eo ar menezioù-se etre Forez ent-strizh, er reter, ma veze komzet arpitaneg, hag ar c'hornôg, troet war-zu Arvern, ma veze komzet okitaneg.\nFeurs e oa kêr-benn kontelezh Forez gwechall. Kêrioù bras all zo : Montbrison, a zeuas da vout kêr-benn ar vro e 1441, Saint-Étienne, Néronde, Chazelles, Roanne ha Saint-Just-Saint-Rambert.\nAdtapet diwar « https://br.wikipedia.org/w/index.php?title=Forez&oldid=1957933 »\nKemmoù diwezhañ degaset d'ar bajenn-mañ d'an 15 C'hwe 2022, da 11:03.


Tapir ar menezioù - Wikipedia\nTapir ar menezioù\nKerentiad : Tapiridae\nGenad : Tapirus\nTapir ar menezioù (Tapirus pinchaque) a zo ur bronneg hag a vev e Suamerika (Kolombia, Ecuador ha Perou).\nTapir ar menezioù eo an hini bihanañ eus ar pevar spesad tapired a zo, war-dro 1.80 m e gorf ha 90 cm ouzh an draen. Etre 130 ha 180 kg a bouez a zo ennañ.\nTanav eo e groc'hen met stank e vlevenn c'hell pe zu hag a sikour anezhañ da dalañ ouzh ar yenijenn. Gwenn eo e lapennoù ha beg e zivskouarn.\nUr c'hwesha eus ar gwellañ a zo dezhañ a-drugarez d'e drompilh gizidik.\nBevañ a ra war-dro 30 vloaz.\nA-raok ar gouennañ en em gann ar pared evit ur barez. C'hoarvezout a ra un tamm a-raok koulz-amzer ar glaveier.\nAn dougen a bad war-dro 13 miz hag an tapir bihan nevez-c'hanet a vez 4 kg a bouez ennañ. Dizonet e vez d'an oad a 6 miz ha chom gant e vamm ur bloavezh-pad. Tizhout a ra e oad gour etre 3 ha 4 bloaz.\nAonik eo tapir ar menezioù ha plijout a ra dezhañ kouronkañ er stêrioù hag er poulloù. Un neuier ampart eo ha gallout a ra chom pell amzer dindan dour en ur analat gant e drompilh. Un doare eo dezhañ da chom kuzhet hag achap kuit diouzh preizhataerien.\nP'en em gav daou dapir an eil gant egile e tispakont o dent ha stouiñ o divskouarn evit diskouez taeroni. Ma n'eo ket trawalc'h evit lakaat unan anezho da skarzhañ kuit en em gannont o klask dantañ pavioù a-dreñv egile. Dre m'eo lemm-mat rakdent an tapir e c'hell bezañ gwall c'hloazet gant emgannoù a-seurt se.\nEn em vagañ a ra diouzh an noz diwar delioù ha brousgwez.\nBevañ a ra e koadegoù hanternoz an Andoù, en tu all da 2000 m a-us live ar mor.\nTiriad tapir ar menezioù\nwar animal diversity, e saozneg\npennadig war stad arvarus m'emañ tapir ar menezioù, IUCN, e saozneg\nAdtapet diwar « https://br.wikipedia.org/w/index.php?title=Tapir_ar_menezioù&oldid=1661710 »\nDernière modification le 9 Gwe 2015, à 10:52\nKemmoù diwezhañ degaset d'ar bajenn-mañ d'an 9 Gwe 2015, da 10:52.


pazenn - Wikeriadur\npazenn /ˈpɑːzɛn/ benel (furm vihanaat : pazennig, liester : pazenned, pazennoù, pazinier)\nGorreenn blaen ma lakaer an troad evit sevel pe ziskenn eus ul live d'unan all en ur ober ur c'hammed ; derez, derezenn (diwar-benn ar skalieroù)\nBilzig ha Madelen a azeas war ar bazenn genta evit ober eun diskuizadenn — pounner eo eur boutegad pesked — a-rôk diskenn war drêz al Leo. — (Fañch al Lae, Bilzig, Kemper, 1925, p. 124.)\nKant daou ha daou-ugent a skalieroù a oa e Kerambreoù. Darn a oa ledan, darn a oa strizh ; darn a oa distrantell ; darn a gase d'un tu bennak war ar sizhun ha d'un tu bennak all da Wener ; darn gant ur bazenn a deuze kuit hag a veze ret lammat dreisti. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 138.)\nBazh (diwar-benn ar skeulioù, ar skabelloù, hag all)\nSkalier maen evit tremen eus an eil park d'egile\n(dre skeudenn-lavar) Live en un urzhaz, ur renkadur\n(dre skeudenn-lavar) Derez (diwar-benn al liammoù kerentiezh)\nAn holl gerent diouzh an daou du, betek ar seizhvet pazenn a oa pedet d'an eured. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 68.)\ngalleg : barreau (fr)\ngalleg : degré (fr) , marche (fr)\ngalleg : pas (fr)\nAdtapet diwar « https://br.wiktionary.org/w/index.php?title=pazenn&oldid=266082 »\nKemmoù diwezhañ degaset d'ar bajenn-mañ d'an 29 Meu 2018, da 14:55.


Kaozeal:Harpiezed - Wikipedia\nLenn a reomp : An Harpiezed (Ἅρπυιαι / Hárpuiai e gregach), harpienn en unander, pe herpidaed (herpida en unander), ... Eus pelec'h an diaoul e teu ar ger " herpida"? Bianchi-Bihan (kaozeal) 31 Eos 2017 da 12:17 (UTC)\nSkrivet eo er pennad. Trawac'h eo lenn. --Maenruilh (kaozeal) 31 Eos 2017 da 14:03 (UTC)\nSklaer d'an hini a skriv marteze, met graet eo ar pennadoù evit al lennerien. Bianchi-Bihan (kaozeal) 31 Eos 2017 da 14:20 (UTC)\nGwir eo : herpida, e geriadur Ménard. Met eus pelec'h e teu? Ne welan an "d" eus herpida e pennad ebet eus yezh ebet. Piv a vo gouest da reiñ sklêrijenn? Bianchi-Bihan (kaozeal) 31 Eos 2017 da 14:25 (UTC)\nBrezhoneg testeniekaet (1718) eo Herpida. Keritiad (kaozeal) 31 Eos 2017 da 15:20 (UTC)\nSe n'eo ket sklaer er pennad. Bianchi-Bihan (kaozeal) 31 Eos 2017 da 15:39 (UTC)\nDont a rafe ar ger herpida eus Donskrid Chalons. Pezh a c'haller gwiriañ eo n'emañ ket en embannadur-mañ (e 1895) eus ar geriadur-se : . Bianchi-Bihan (kaozeal) 31 Eos 2017 da 17:03 (UTC)\nAdtapet diwar « https://br.wikipedia.org/w/index.php?title=Kaozeal:Harpiezed&oldid=1767365 »\nKemmoù diwezhañ degaset d'ar bajenn-mañ d'an 31 Eos 2017, da 18:33.


Pajenn:Catechis, 1817.djvu/102 - Wikimammenn\nbeini an dud na reont quet attantion, e c’habandon aneze d’an desir eus o c’halon ; accordi a ra memes deze er bed-màn pinvidiguez, henor, talant a bere e trouc-usont. Mæs ar bunition eternel a heuillo ar pompo insanset-se.\nBezàn tentet n’en deo quet pec’het. Ar vertu sortiet victorius a so carguet a verit dirac Doue. Na vezo curunet nemet an hini en defo douguet ar victoar. Combatomp eta : Doue ne bermet jamæs e ve tentet an den dreist e ners ; Hon sicour a ra, eme sant Augustin, evit ober ar pez a seblant impossubl dimp, on renta ra victorius dre e c’hraç. En em armomp eta eus ar fe a enep on ennemiet. Mar on deus ar malheur da vezàn trec’het, en em strincomp gant couraich ha confianç etre divrec’h J. C. Ma map, eme ar Speret-Santel, pec’het oc’h-eus-u ? Na bec’het quen, mæs pedet evit o pec’hejo tremenet, evit ma vezint pardonet dac’h. Sign ar Groas epquen groet gant fe, a so suffisant evit chasseal an drouc-speret.\nDre ar seizvet goulen, mæs on dilivret a bep drouc, e c’houlennomp bezàn dilivret a c’hriffo an drouc speret evel eus a bep sort pec’het hac eus ar poanio temporel, ar c’hlenvet, ar brezel, ar vocen, ar famin ha generalamant eus a guement drouc a ouffe aruout guenemp er bed-màn.\nEn fin ar Bater hac ar pedenno-all a leromp Amen. Ar gue-se a so a langaich an Hebreanet, hac a signifi en guirionez, ze so evel-se, en desirout a ràn, quement-se da vezo groet. Er sacrifiç eus an Oferen eo ar Belec a lavar amen goude m’en defe laret ar bobl\nAdtapet diwar « https://br.wikisource.org/w/index.php?title=Pajenn:Catechis,_1817.djvu/102&oldid=118014 »\nKemmoù diwezhañ degaset d'ar bajenn-mañ d'an 6 Eos 2018, da 14:02.


1. gourc’hemen an Ilis - Wikimammenn\n1. gourc’hemen an Ilis\nL. Prud’homme, 1846 (p. 252-256)\n◄ Var gourc’hemennou an Ilis 1. gourc’hemen 2. gourc’hemen ►\nI. Piou en deus o insituet : Doue e-unan en devoa guechal instituet certen gouëliou etouez ar Yuzevien evit digaç da zonch dezo eus ar burzudou en devoa græt en o andret. Evel-se gouël Pasq a zelebret e memor da dremenidiguez an æl pehini, dre urz Doue, a scoas a varo oll vibien-êna an Ægyptianet hac a espergnas bugale an Israelitet. Gouël ar Pantecost pehinl a sinifi anter-cant devez goude Pasq, a zelebret e memor d’an deiz e pehini an Autrou Doue a roas e lezen d’e bobl ebars en desert, anter-cant devez goude m’en devoa en tennet eus a zindan domination Pharaon. Gouël an trontpillou a zelebret e memor d’an drouç a reas ar gurun ur moment aroc ma roas Doue e lezen ; ha gouel an tabernaclou pe an tantennou, e memor d’an amzer a dremenas ar bobl a Israel dindan tantennou ebars en desert, e peleac’h e recevent o bevanç eus an êe dre voyen ar mân pehini a zisquenne bemdez evit o mezur. Ar Sinagog, da lavaret eo, Ilis ar Yuzevien, a instituas ive cals a vouëliou hac a yuniou evit trugarecaat Doue eus ar victoriou o devize gouneet var o inimiet, hac evit expia certen crimou pere a vize bet cometet etouez ar bobl.\nEn amzer al lezen nevez pe al lezen a c’hraç, an ebestel, instruet e scol hor Zalver, o deus instituet ar zul e plaç ar sadorn pehini a oa diagnent an deiz consacret da zervich Doue, e memor d’ar repos a guemeras en deiz-ma, goude beza crouet ar bed e c’huec’h devez. Ober a rejont ar cenchamant-ma, abalamour d’ar zul eo e ressuscitas hor Zalver, e tisquennas ar Speret Santel var an ebestel, hac e commanças ar bublication eus al lezen a c’hraç. Instituet o deus ive, cals eus a vouëliou hor Zalver, hac an Ilis carguet d’hon instrui, hac ato cunduet gant ar Speret Santel, e deus instituet pe recevet abaoue, an darn-vuia eus ar gouëliou-all e general. Beza ez-eus ive gouëliou instituet gant certen esquibien ha mirabl e certen escoptiou hepquen, o veza m’o deus an esquibien ar galloud da instui certen goueliou particulier evit brassa-mâd ar bobl a c’houarnont.\nEvel-se gouël Nedelec a zelebrer evit enori guinivelez hor Zalver pehini a zo en em c’hræt den evit hor zavetei hac evit satisfia evidomp da justiç Doue. Oh christenien, anavezit, eme sant Leon e peguen doun eo ho couliou pa’z-eo bet ret en deffe un Doue en em zervichet eus a ur remed pehini en deus coustet quement dezan !  Ne vouien quet, ô va Doue, eme sant Bernard, peguer-bras oa va miser, ne greden quet beza quer clân, maes ar myster adorabl-ma en disquez d’în ! … Goël ar Circoncision a zisquez deomp garantez vras hor Zalver evidomp, pa gommanç quen-abred da scuilla e voad evidomp, o c’hortos e scuilla-oll betec ar berad diveza var ar groas evit remission hor pec’hejou, hac a zesq deomp an obligation hon deus da viret-mâd gourc’hemennou Doue ha re an Ilis, pa en deus miret e-unan gourc’hemen ar circoncision da behini ne oa quet obliget… Gouël ar Rouanez a dle hon douguen da drugarecaat Doue a greiz hor c’halon, da veza hor galvet, e personach an tri roue, d’an anoudeguez a Jesus-Christ, ha da veza christenien eus a bayanet ma oa hon tud-goz guechal. Pebes bonor, beza bet galvet eus a devaligen an idolatriach da sclerigen ar feiz ! Pebes graç, beza deut eus a esclavet d’an drouc-speret, da veza guir vugale da Zoue !… Gouël præsantation hor Zalver en templ en djsquez deomp evel ur victim santel, oc’h en em offr d’e Dad eternel, evit satisfia evidomp d’e justiç, hac a ro ive deomp da anaout an obligation hon deus d’en em rei antieramant da Jesus-Christ, evel ma’z-eo en em roet antieramant evidomp. Caout a rêr tud pere a gonsacr da Zoue o fedennou, o yuniou ha cals memes eus o madou, mæs quemen-se-oll ne blich quet avoalc’h da Zoue, abalamour n’en em gonsacront quet dezan o-unan… Pasq a zelebromp e memor da bassion, da varo ha da resurrection hor Zalver, hac a zesq deomp penos en deus souffret evit diboania achanomp ; penos eo maro evit rei deomp ar vuez ; ha penos eo ressuscitet evit ma ressuscitimp ive un deiz. Gouël an Ascension a zisquez deomp hor Zalver o pignat en êe evit præpari deomp eno hor plaç, hac evit beza eno ive non alvocad dirac e Dad eternel.\nGouëliou ar Verc’hes ha re ar zænt a zo bet instituet gant an Ilis evit hon douguen da drugarecât Doue da veza o santifiet, ha da veza o roet deomp da squêr ha da exempl, hac ive da intercessoret dirac e vajeste divin. Doue so ar zourcen eus an oll zantelez, hac ar zænt ne dint sænt nemet dre ma zint bet santifiet dre zicour Doue. Ar Verc’hes sacr eo ar burra hac ar barfeta eus an oll grouadurien ; concevet ha ganet en ur stad a justiç hac a zantelez, ne deus biscoas cometet an disterra pec’het, pas memes an disterra imperfection. En ur renta d’ar Verc’hes Vari an enor quenta goude Doue, hon dever eo e drugarecaat eus ar graçou dreist-ordinal en deus accordet dezi ; ober hor possubl evit imita he vertuziou, he feiz crên, he esperang ferm, he c’harantez ardant, he furete angelic, he humilite vras hac he c’honformite barfet da volontez an Autrou Doue, goulen a greiz hor c’halon, hac alies, ar zicour eus he intercession, rac impossubl eo da bedennou ar Verc’hes Vari chom hep heza selaouet.\nAdtapet diwar « https://br.wikisource.org/w/index.php?title=1._gourc’hemen_an_Ilis&oldid=100111 »\nKemmoù diwezhañ degaset d'ar bajenn-mañ d'an 25 Meu 2017, da 23:06.


Stumm eus an 14 C'hwe 2020 da 16:36\n405 okted ouzhpennet , 8 miz zo\nStumm eus an 25 Mez 2019 da 16:58 (kemmañ)\nStumm eus an 14 C'hwe 2020 da 16:36 (kemmañ) (dizober)\n<big>Goude ar Brezel e oa diaes bevañ e Breizh gant an nebeud a labour a oa hag ar c'houlzad [[broadelouriezh]] c'hall taer a oa neuze. Eno er C'hanada e talc’has ar yezh da vezañ komzet er familh. Setu penaos en deus desket brezhoneg. Goude bezañ bevet eno e-pad tost da 25 bloaz, e tistroas da Vreizh e 1976 asambles gant e dad Jakez, hag e vreur Herve. Dimezet hag euredet eo gant Marivon ar Gwilhouz e miz Ebrel 1980. Teir merc’h o deus bet : Ivona (1980), Enora (1984), Bleuñvenn (gant un ñ, mar-plij !) (1993). Bevañ o deus graet e brezhoneg, rak ne dalv ket ar boan komz eus ar brezhoneg evel eus un dra a weler en ur mirdi. « Krediñ a ran en ur yezh vev ha bevet. », emezañ.</big>▼\n<big>Desket e voe lenn ha skrivañ ar yezh dezhañ er gêr gant e vamm hag e c’hoar a-raok mont d’ar skol. E skoliadur kentañ, eil-derez ha skol-veur a voe graet eno. Tapout a reas un aotreegezh war ar [[Geologiezh|c’heologïezh]] ([[Loyola College]] lodenn eus Skol-Veur Montréal|[[Université de Montréal]] er bloavezhioù '60 ha '70, ar pezh a zo deuet da vezañ bremañ [[Concordia University]]) ha da heul se, un testeni kelenn ([[McGill University]]). Tri bloaz eo bet kelenner du-hont e [[Kebek]]. En holl ez eo bet tost da bemp bloaz warn-ugent e Bro-Gebek.</big>▼\n▲Desket e voe lenn ha skrivañ ar yezh dezhañ er gêr gant e vamm hag e c’hoar a-raok mont d’ar skol. E skoliadur kentañ, eil-derez ha skol-veur a voe graet eno. Tapout a reas un aotreegezh war ar [[Geologiezh|c’heologïezh]] ([[Loyola College]] lodenn eus Skol-Veur Montréal|[[Université de Montréal]] er bloavezhioù '60 ha '70, ar pezh a zo deuet da vezañ bremañ [[Concordia University]]) ha da heul se, un testeni kelenn ([[McGill University]]). Tri bloaz eo bet kelenner du-hont e [[Kebek]]. En holl ez eo bet tost da bemp bloaz warn-ugent e Bro-Gebek.\n▲Dimezet hag euredet eo gant Marivon ar Gwilhouz e miz Ebrel 1980. Teir merc’h o deus bet : Ivona (1980), Enora (1984), Bleuñvenn (gant un ñ, mar-plij !) (1993). Bevañ o deus graet e brezhoneg, rak ne dalv ket ar boan komz eus ar brezhoneg evel eus un dra a weler en ur mirdi. « Krediñ a ran en ur yezh vev ha bevet. », emezañ.\n<blockquote><big>Brezhoneg klevet e Perroz eo ar pep brasañ eus ar gerioù a gaver amañ, gwir. Met brezhoneg Perroz a zo [[tregerieg]], hag an tregerieg a zo brezhoneg, hervez klevet ! An dra-se a zo gwir evit kement brezhoneg 'zo e Breizh ! Komzomp perrozeg, [[Leoneg|leoneg]], [[kerneveg]], bubrieg, plouvouskanteg, enez-suneg, [[gwenedeg]], an hini a gerfet, met komzomp brezhoneg. Ha pa skrivfomp, ‒ nemet ha skrivañ a rafen evit tud Perroz hag ar parrouzioù tro-war-dro hepken, e c’hallfen skrivañ e perrozeg, ‒ skrivomp e peurunvan ma vefomp komprenet dre Vreizh ! Abalamour da se em eus skrivet ar gerioù e peurunvan, ma c’hello darn eus ar gerioù ha troioù-lavar a zo amañ mont da binvikaat an holl vrezhonegoù. An distagadur evelkent a zo lakaet a zo distagadur ar ger evel ma ‘m eus e glevet pe hervez reolennoù an distagañ, pouez-mouezh ha taol-mouezh, ar yezh e-kostez Perroz.</big>\n<big>A-hend-all en deus troet un toullad bloavezhioù 'zo daou levr all graet evit ar vugale :</big>▼\n*<big>''Ma bloavezh konikltigr e KoreaJapan'', gant [[Sylvie Servan-Schreiber]], skeudennet gant LilasAnne YongDaniel, embannet gant AnChapitre Alarc'h Embannadurioù12 e LannuonPariz e 20112010.</big>▼\n▲A-hend-all en deus troet un toullad bloavezhioù 'zo daou levr all graet evit ar vugale :\n*<big>''Ma bloavezh tigrkonikl e JapanKorea'', gant [[Sylvie Servan-Schreiber]], skeudennet gant AnneLilas DanielYong, embannet gant ChapitreAn 12Alarc'h Embannadurioù e ParizLannuon e 20102011.</big>\n▲*''Ma bloavezh konikl e Korea'', gant Sylvie Servan-Schreiber, skeudennet gant Lilas Yong, embannet gant An Alarc'h Embannadurioù e Lannuon e 2011.\nAdtapet diwar « https://br.wikipedia.org/wiki/Dibar:MobileDiff/1865814 »


Nicolas | A ! Lenn...\nNicolas Le Floch 14 : Le prince de Cochinchine, Jean-François Parot, Frañs (2017)\nDous ha c’hwerv eo al levrenn ziwezhañ-mañ eus troioù-kaer Nicolas Le Floch evit al lenner. E 1787 e c’hoarvez an istor ha lakaet eo bet kement tra e plas, gant ar skrivagner, evit degemer an Dispac’h bras, a oa gourlakaet abaoe un nebeut levrennoù dija. Met ne erruo biken ar bloavezh milvrudet 1789 peogwir eo marvet Jean-François Parot e 2018.\nN’em eus ket kavet dedennus-tre an itrik ar wezh-mañ, daoust ma vije ur c’hwezh ekzotek warni. C’hwezhet a-walc’h eo, evit nebeut a dra marteze. Met an endro zo eus ar c’hentañ. Mont a ra war-raok buhez familh Nicolas, e zarempredoù gant ar roue, ar rouanez hag al lez. Koñfortet eo e zarempred daou zremm gant Sartine, e vignoniezh gant Bourdeau hag a zoug mouezh an Dispac’h o tont, o vezañ m’en deus lennet ha prederiet kalz. Kenderc’hel a reer da zebriñ fonnus -estreget Noblecourt, oc’h heuliañ ur reol-voued- met ne vez ket roet kalz munudoù war ar rekipeoù el levrenn-mañ.\nBoueta a ra Jean-François Parot e levr gant tudennoù istorel gwir : Pigneau de Behaine da gentañ, met ivez Olympe de Gouges, hag atav ar skrivagner Restif de la Bretonne a oar en em lakaat e servij ar polis, pa zegas un dra bennak dezhañ. Tud al lez a zo anezho holl tudennoù istorel.\nDaoust ma vije koshaet Nicolas e oar c’hoazh sevel outañ e-unan goulennoù o tennañ diouzh al lealded, ar feiz, ar vuhezegezh, ar pezh a binvidika atav e dudenn. Anat eo ez eo nec’het evit dazont ar stad hag hini e vugale hag e vab-bihan. Skeud an Dispac’h zo o plavañ a-us d’ar pennoù, emañ ar bobl o krozal.\nSetu ur bajenn ziwezhañ em eus kavet diaes da dreiñ peogwir n’eo ket alies e vez kavet romantoù istorel gant ur seurt kalite. Un taol-kaer en deus graet Jean-François Parot gant e heuliad, speredek-kenañ ha fromus war un dro. Desket em eus ur bern traoù o lenn ar romantoù-mañ, a guzulian da n’eus forzh piv a vije troet war an istor, ar c’heginañ, an itrikoù-polis hag ar galleg flour : implij ar yezh adaozet doare an XVIIIvet kantved n’eo ket perzh disterañ ar rummad levrioù-mañ. Un teuzar !\n2 Evezhiadenn\t| tags: Cochinchine, Jean-François, Le Floch, Nicolas, Parot, prince, XIV\t| posted in Breizh, Galleg, Istor, Polis, Politikerezh, Romantoù\nNicolas Le Floch 13 : L’inconnu du Pont Notre-Dame, Jean-François Parot, Frañs (2015)\nEn eil diwezhañ romant-mañ eus ar rummad, n’eo ket ken pouezus an enklask hag an endro istorel ha personel a sell ouzh an tudennoù. Gwelet a reer Nicolas Le Floch o koshaat tra m’eo erru e vab, Louis, d’an oad ma oa-eñ pa oa o kregiñ gant e enklaskoù. Merañ a ra Sartine an traoù en deñvalijenn, n’eo ket hep hegasiñ Nicolas ha ne vez ket roet dezhañ an holl alc’hwezioù ret evit kompren an enklask emañ o ren.\nDeskiñ a ra Nicolas traoù pouezus diwar-benn e lignez tra m’eo konfortet e blas hag hini e vab e endro ar roue hag ar rouanez. Ar re-se a weler gwelloc’h-gwellañ perzhioù o fersonelezh hag o doare da ren an dud hag a gaso ar bobl d’an Dispac’h bras.\nMat eo ar romant peogwir e vez studiet don ennañ personelezh an tudennoù, memes hini ar re n’o deus ket ur pouez bras en istor : penn nevez ar polis, da skouer.\nUr soubadenn yac’hus e Pariz, derc’hent an Dispac’h, e meur a live eus ar gevredigezh (tud munut, bourc’hizien, familh ar roue hag al lez), gant ur yezh pinvidik, plijus-kenañ atav.\nOber un evezhiadenn\t| tags: inconnu, Jean-François, Le Floch, Nicolas, Notre-Dame, Parot, pont\t| posted in Galleg, Istor, Polis, Romantoù\nEr biramidenn, kelan ur vaouez hag a denn kalz d’ar rouanez, hag ur gerig rouestlet e c’herioù. Kaset eo ar c’homisar Le Floch, war-bouez e fri tanav, war-zu an ti mat diouzhtu. Ar pezh a vo diaes eo lakaat ar muntr da vezañ anavezet, peogwir e vez amjestr atav enklask e ti pinvidien.\nKen saourus ha biskoazh eo an divizoù e galleg ar mare, met estreget se a zo : an dro-spered eo a dap Jean-François Parot gant soutilded. A bep seurt doareoù da zornata an dud a vez kinniget, dre gaer pe dre heg hag a-berzh an holl. C’hoari a ra Sartine e jeu doubl atav, tra ma rann Nicolas e amzer etre e vestrez Aimée d’Arranet, e vignoned boaz atav ken troet war ar chervad, hag e labour enklasker. Dañjer, troioù-ouesk, teodadoù a zeu a bep eil gant mareoù soñjoù diabarzh ha teneridigezh. Ur vrochadenn zedennus a ziskouez Nicolas o c’hourdrouz e vignon ha kenlabourer Bourdaut, re domm ouzh ar soñjoù araokour a zegaso an dispac’h : n’eo ket ne vije ket a-du gantañ e gwirionez, met n’eo ket evit tennañ e lealded digant ar roue, daoust ma ne vije ket dall war e zivout.\nUr romant deuet brav adarre ha ne glask ket plantañ re a souezh el lenner kennebeut : dilezet eo ennañ ar c’hevrinoù tro-dro da vamm dianav Nicolas, ha ne vez ket mui komzet diwar-benn e vab, koulz lavaret.\nOber un evezhiadenn\t| tags: 12, glace, Jean-François, Le Floch, Nicolas, Parot, pyramide\t| posted in Galleg, Istor, Polis, Romantoù\nYaouankizoù, Nicolas Fort (2017)\nSeizh danevell, berr pe hiroc’h, a gaver en dastumad-mañ.\nInterest a zo o lenn pep hini, met kavout a ra din e teu bravoc’h an testennoù hir gant ar skrivagner. A-wezhioù e chomer gant ar santimant ne z’a ket an traoù war-raok, ar pezh a glot mat gant an tem, ar yaouankiz, ur mare m’emaer o klask e hent. Gwir eo dreist-holl evit Pakañ Laorañs, un tammig ivez evit Deus pa gari, lakaomp. An danevell Mont da zañsal he doa desachet va evezh e Al Liamm dija, mat em boa kavet anezhi. An hini nemeti eo ma vez anv a draoù dreist-naturel.\nKavet em eus mat tre ‘Wall dost ar mor, o reiñ ur skeudenn a-feson, ambiañset mat, eus un dour-beuz e ti ur familh. Souezhet on bet gant he fin avat (n’eus hini ebet, e gwirionez). An danevell m’en em ziskouez an dibarañ pluenn Nicolas Fort eo moarvat an hini ziwezhañ, Gwendolin, enni tost da 80 pajenn. N’eo ket boutin ar grez dibabet, pa ne oa ket an anv a Vreizh d’an Arvorig c’hoazh. A-feson eo an istor, ha divoutin. Plijus eo atav soubañ en un endro istorel. Goulenn a ra muioc’h a aked digant ar skrivagner, ivez. Ul labour brav en deus kaset da benn.\nUl levr aes da lenn, diverrus, dichipot.\nLaouen on o welet ur c’han nevez o sevel el lennegezh vrezhonek.\n3 Evezhiadenn\t| tags: Fort, Nicolas, Yaouankizoù\t| posted in Brezhoneg, Danevelloù, Istor\nNicolas Le Floch 7 : Le cadavre anglais, Jean-François Parot, Frañs (2007)\nGant ar seizhvet levrenn-mañ eo anat en deus peurc’hounezet Nicolas Le Floch e kalon Loeiz XVI ha Marie-Antoinette ar plas eus an dibab en doa e kalon an tad-kozh Loeiz XV. Emaomp eus an tostañ da itrikoù al lez, hag e kreizig-kreiz an dislavar hollvezant er metoù-se : kastizañ an dorfedourien, pe o leuskel en o gwar, petra a raio an nebeutañ a zroug d’ar roue ha d’e familh ?\nDaoust ma vije feal Nicolas d’ar roue, n’eo ket hep merzout e dechoù gwan, ha dispar eo gwelet pegen munut eo Jean-François Parot en e zeskrivadurioù. Studiadennoù psikologel a-zoare a brodu. Itriket eo ken brav ar wirionez hag an ijin, ma kredfer eo gwir pep tra.\nBuhez personel Nicolas a vez lakaet war-wel ivez, pa adkav e vestrez kozh “La Satin” evit un nozvezh. Gwelet a reer anezhañ o pellaat tamm-ha-tamm diouzh ar vaouez a gar, Aimée d’Arranet, ac’hubet gant he buhez nevez el lez. Ar pep heverkañ el levr-mañ eo koulskoude ar vrochadenn dreistordinal etre Nicolas Le Floch ha Sartine, a oa c’hoazh evitañ arouez un tad, ha pa vije froudennek. Degas a ra pebr ha fent d’an istor war un dro.\nAl levr-mañ zo e kreiz ur rummad 13 (evit poent). N’en deus kollet netra eus freskted ar re gentañ, hag en em vataat a ra eus ar stek arroutet paket gant ar skrivagner e-ser furchal ha skrivañ. Un teuzar eo evit ar poell, skrivet gant arz.\nOber un evezhiadenn\t| tags: anglais, cadavre, Jean-François, Le Floch, Nicolas, Parot\t| posted in Galleg, Istor, Polis, Romantoù


evel-just - Wikeriadur\nGer kevrennek savet diwar an araogenn evel ha just\nEvel ma tle bezañ, c'hoarvezout, hervez ar poell, ar skiant-vat pe dre ret\nMe, evel-just, a voe lakaet e-barzh an eil lodenn, gant pevar pe bemp azen all ha ne c'houvezent ket kalz gwelloc'h evidon an dro da gomz galleg. — (Jozef ar Moal, lakaet e brezhoneg gant Loeiz Konk ha Paotr Jeg, Ar bara loued, Embann an Hirwaz, p. 8.)\n— [...]... Teodadoù a vez evel-just abalamour d'ar rigadell, nemet mont betek eno... — (Goulc'han Kervella, Brezel ar Rigadell, Al Liamm, 1994, p. 41.)\nHag an holl da c'hoarzhin evel-just... — (Añjela Duval, Anjela Duval Eil embannadur reizhet, Mignoned Anjela 2005, p. 804.)\nEvel-just ne oan ket gortozet evel ar Mab Foran, n'en deus ket ma anavezet. — (Mich Beyer, Seizh Devezh Warn-ugent, An Alarc'h Embannadurioù, 2006, p. 24.)\n— Ya, evel-just. [...]. — (Fañch Peru, Kañfarded Milin ar Wern, Skol Vreizh, 2008, p. 16.)\nMont a reas ar gaoz evel-just war ar mouezhiadegoù da zont. — (Youenn Kervalan, Dremmoù Arrasate, Embannadurioù Al Lanv, 2009, p. 27.)\n— Ya, gwir a lavarit evel-just. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 19.)\nN'eo ket gwall stabil implij an adverb-mañ el lennegezh dre m'o devoa skrivagnerien 'zo dibabet ober gant :\n[...], ar « Prefet » a zo eat eur zac'had droug ennan evel just, [...]. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 70.)\nNec'hamant d'ar vamm, evel just, ha n'oa ket hep abeg. — (Fañch al Lae, Bilzig, Kemper, 1925, p. 19.)\nDen, evel just, ne lavare seurt d'al lean. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 14.)\nHor maer, an aotrou Born, a oa, evel just, ur republikan ruz. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 244.)\nEvel just, ne oa ket anv eus netra iskis c'hoarvezet e Kameled. — (Roparz Hemon, An Ti a Drizek Siminal, Al Liamm, 1956, p. 13.)\nYa, evel just ! — (Jules Gros, Le trésor du breton parlé Troisième Partie, 1974, p. 140.)\n« Evel just, emezon-me, kemerit anezhi. » — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 65.)\nEvel just e oa redet ar vrud eus an darvoudoù tremenet e Tremelven dre ar vro. — (Jakez Konan, Ur marc'hadour a Vontroulez, Al Liamm, 1981, p. 95.)\nHa da frotañ he daoulagad 'vel just ; deut dezhi he spered ha hi o welet oa arretet ar wetur. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 8.)\nEvel just, dont a raio Jili da nav eur nemet pemp, pemp munud a-raok eur an emgav. — (Yann Gerven, Brestiz o vreskenn, Al Liamm, 1986, p. 7.)\n— [...]. N'hell ket pep unan ober e benn evel ma felle d'eomp ober, en ano ar frankiz eveljust. [...]. — (Abeozen, Dremm an Ankou, Skridoù Breizh, 1942, p. 147.)\nDegouezhout a rae d'am zad-kozh ha d'e bried tañva eveljust tammoù a bep seurt, [...]. — (Jarl Priel, Va Zammig Buhez, Al Liamm, 1954, p. 9.)\nN'eo ket eveljust dre m'en em gave a-du ganin a-greiz holl, nann, [...]. — (Jarl Priel, Va Buhez e Rusia, Al Liamm, 1955, p. 6.)\n[...] ne labezent ket c'hoazh hon hentoù gant o faperoù hudur ha ne veze ket eveljust an ton hag ar pardon ganto e-giz ma vez bremañ. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 11.)\nRanket am boa eveljust leuskel gisti Mailly d'en em zibab evel ma ouient, [...]. — (Jarl Priel, Amañ hag Ahont, Al Liamm, 1957, p. 29.)\nBourret o deus al leaned, evit ar wech, ar re yaouank, eveljust, ouzh ar seurt kofesadegoù a vouezh uhel, dirak an holl : [...]. — (Youenn Drezen, Sizhun ar Breur Arturo, Al Liamm, 1971, p. 68.)\nUr wech graet gantañ e baskoù, echuet e skol, hep ar santifikat eveljust, Jampi a rankas dibab ur vicher. — (Abeozen, Pirc'hirin Kala-Goañv, Al Liamm, eil emb. 1986, p. 13.)\ngalleg : bien entendu (fr) , bien sûr (fr) , évidemment (fr) , naturellement (fr)\nAdtapet diwar « https://br.wiktionary.org/w/index.php?title=evel-just&oldid=178553 »\nKemmoù diwezhañ degaset d'ar bajenn-mañ d'an 13 Meu 2014, da 12:20.


Er C'hoarierien c'hartoù — ez eus ur paotr tapet gant c'hoarierien c'hartoù — marteze kentañ pennoberenn Caravaggio. Evel Al Lenner-Planedennoù e reas berzh bras, hag 50 eiladenn anezhi a chom. A zo abouesoc'h: sachañ a reas evezh ar c'hardinal Francesco Maria Del Monte, unan eus gwellañ anaoudeien el livouriezh e Roma. Evit Del Monte hag e vignoned arzgarourien binvidik, e reas Caravaggio un toullad livadurioù evel ar Ar Sonerien, Al Ludour, Bacchus, Paotr dantet gant ur glazard , ur skouer vat eus e zoare gwirheñvel, — gant Minniti ha paotred yaouank all Kalz a dabut zo bet diwar-benn an alan a heñvelgarouriezh a glever el livadurioù-se.\nKenderc'hel a reas Caravaggio da zastum goproù uhel evit labourioù relijiel ma weled emgannoù, dibennañ tud, jahinañ, lazhañ. Peurvuiañ, gant pep taolenn nevez e kreske e vrud, met un toulladig a voe nac'het gant tud zo goude ma oant bet graet war o goulenn, hag a-wechoù e rankent bezañ adlivet, pe neuze e veze ret klask prenerien arall dezho. An dalc'h bras a oa hennezh: ma veze meulet nerzh dramatek e daolennoù gant lod e kave da lod all e oant awenet izel, gant danvez gros ar vuhez En e livadur kentañ eus Sant Vazhev hag an ael e weler ar sant evel ur c'houer moal e benn ha lous e zivhar, gant un ael-krennard gwisket skañv un tamm dibalamour; nac'het e voe an daolenn, ha ret hec'h adober, anvet neuze The Inspiration of Saint Matthew. Memes tra a c'hoarvezas gant The Conversion of Saint Paul, tra ma voe degemeret un eil doare eus ar memes danvez, anvet Conversion on the Way to Damascus, ma weler marc'h ar sant it featured the saint’s horse’s haunches far more prominently than the saint himself, prompting this exchange between the artist and an exasperated official of Santa Maria del Popolo: “Petra zo kaoz hoc'h eus lakaet ur marc'h er c'hreiz, ha sant Paol war an douar?” “Abalamour!” “Daoust ha Doue eo ar marc'h?” “N'eo ket, met e gouloù Doue emañ!”.\nMab Costanza, Fabrizio Sforza Colonna, a oa Marc'heg Malta ha jeneral galeoù an Urzh, a seblant bezañ aozet e zonedigezh en enez e 1607 hag e dec'hadenn anezhi er bloaz goude. E palez Costanza e Naplez e voe o chom pa zistroas di e 1609. Kaoz eu an darempredoù-se a gaver en holl vuhezskridoù - da skouer hini Catherine Puglisi, "Caravaggio", p. 258. Ha hini Helen Langdon, "Caravaggio: A Life", ch.12 ha 15, ha Peter Robb, "M", pp. 398ff ha 459ff, a ro resisadurioù .</ref>\nAdtapet diwar « https://br.wikipedia.org/w/index.php?title=Caravaggio&oldid=1976390 »


Ben-Ami Koller - Wikipedia\nBen-Ami Koller zo ul livour gall, a orin eus Roumania, ganet d'an 14 a viz Mae 1948 en Oradea (Roumania) ha marvet d'an 15 a viz Kerzu 2008 e Montreuil (Bro-C'hall). Kelenner war al liverezh e oa .\nEntanet-bras gant al liverezh hag an treserezh e oa bet abaoe e youankiz. Studioù war an arzoù-kaer e Bukarest en doa graet. Un nebeud bloavezhioù war-lerc'h ec'h eas da vevañ da Israel. Arruout a reas e Bro-C'hall e 1981. Awenet e oa bet, a-hed e vuhez, gant korf an dud. E fin e vuhez e savas taolennoù difetis kentoc'h.\nE Bro C'hall hag e meura vro all e kaver e oberennoù.\nGwivan ofisiel: http://www.benamikoller.com/\n↑ (fr) Jean-Noël Cuénod, « Un peintre majeur n’est plus: Ben-Ami Koller », La Tribune de Genève, 18 Kerzu 2008.\nAdtapet diwar « https://br.wikipedia.org/w/index.php?title=Ben-Ami_Koller&oldid=1797806 »\nLivourien c'hall an XXIvet kantved\nKemmoù diwezhañ degaset d'ar bajenn-mañ d'an 16 Mez 2018, da 18:17.


Journal de Renaud Camus, vendredi 2 mars 2018\ncréée le vendredi 2 mars 2018, 23 h 49\nmodifiée le samedi 3 mars 2018, 0 h 03Plieux, vendredi 2 mars 2018, sept heures vingt, le soir. C’est le jeune Jean-Michel Leroy, en son temps, qui m’a mis dans la tête, comme une ~~~~~~ ~~~~ ~~~~~~~ ~~~ ~~~~ ~~~~~ ~~~ ~~~~~~~, ~~~~ ~~~ journal — ~~~~~-~~~~~ ~~~~~ la mesure où ~~~~~~~~~~, ~~~~~~ ~~~ ~~~~~~~~ ~~~~~ ~~~~ ~~~~~~~~~, ~~~ ~~~~~~~ ~~~~~ ~~~~~~~ ~~~ ~~~~~~, ~~~ ~~~~~~~~~ ~~~~~~ — ~~~~~~~ ~~~~~~~~~~ ~~~~ ~~~~~~~ ~~~~~~~~~~~~. ~~~ ~~’~~~~~~ ~~~~~~~ ~~~~~~ ~~ cela. Quand le journal ~~~ ~~~~~~~ ~~~~~ ~~~~~~~ ~~~’~~~ ~~~~~~~, ~~~ ~~~~~~~~ ~~~~~~~~~~ ~~~~~~~ ~~~~~~ ~~~ ~~~~~~~~~~, ~~~ ~~’~~~~~~~~~~~~ ~~~~~~~~~~ ~~~ ~~’~~ ~~~~~~~ ~~~~~ ~~~~ ~~~~~~, ~~~ ~~’~~ ~~~~~~~ pour m’y mettre, en ~~~~~~. ~~~ ~~’~~~~~~~~ ~~~~~~ ~~’~~~~~~ ~~’~~~ ~~~~~~~~, ~~~~~~ ~~~ ~~~~~~~~ ~~~~~~ ~~~~~~~~ ~~~~~~ ~~ ~~~~~, ~~~ ~~~~~~~-~~~ ~~~’~~ ~~~~-~~~~~, ~~~ ~~~~~~ ~~~~~~ ~~’~~~~~~ ~~~ temps.\nMais ~~~ ~~~~~~~~~~~ une fois mentionnée, ~~~~~~~~~, ~~~~ ~~~~ ~~~~ ~~’~~~ ~~~~~~ ~~~~~~~~~~~~~, ~~~ ~~~~~~~~~~~~~ ~~~~~~~~~~~, ~~’~~~~~~~~~ : ~~~ ~~~ ~~~~~ ~~~~~ ~~’~~ ~~~~~~~~~~~ — ~~~~~~ ~~~~ ~~~~~~~~~ ~~~ ~~~ ~~~~~~~~ ~~~~~, ~~~ ~~’~~~~~~~~~~~, et que les ~~~~~~~~~ ~~~~~~~~~ ~~~ ~~~~~~~~~ ~~~~~~~~~~~ ~~~ ~~~~ ~~~~~~ ~~’~~~~~~~~~~~~~~~~ ~~~~~ ~~~~~, ~~’~~~ ~~~~~ ~~~~, ~~~ ~~~~~~ avec ~~~ ~~~ ~~~~~~ sans. ~~~~~~ ~~~~~~~~~~~-~~~, ~~~~ ~~~~~ ~~~’~~~ ~~~~ a fait sa ~~~~~~~~~~~, ~~ ~~~~~ effets.\nD’une ~~~~~ ~~~~~ ~~~~ ~~~~~~~~~~~~… contraignante, ~~~ ~~~~~ ~~~~ ~~~ ~~’~~~ ~~~~~~~ ~~~~ ~~~~~~~ ~~ ~~~~, ~~~ ~~~~ ~~~~~ ~~~~ ~~~~~~~ ~~~~~~~~~~~, ~~~~ ~~~~~~~ de tennis sans ~~~~ ~~~~~ ~~~ ~~~~~~, ~~~ ~~~~~~~~~~~ ~~~~~~~~ : ~~~ journal ~~~~~ ~~~~~~~ ~~~~~ ~~~~ ~~~~~~ ~~~~~~ ~~~~~ ~~~ ~~~~~~ (~~~~~ ~~~~ ~~~~~~~ ~~~~~~~~~~~~ ~~~ ~~~~~ ~~~~~~, ~~’~~~~~~~, Le Jour ni l’Heure, ~~~~.) ; ~~~ ~~~ ~~~~~~~~ ~~~~~~~ ~~~~~~~~~~~~ ~~~~~ ~~~~~ ~~~~~~~~~~~ ~~ ~~~~~~~~~~ : ~~’~~~ ~~~~ ~~~~~~~~ ~~~ ~~~~~ ~~~~ instants.\nD’autre ~~~~~, ~~~ ~~~~~~~~~~ ~~’~~~~~~~ ~~~ ~~~~~~ quelque chose tous les ~~~~~~ (~~~ ~~~~~~~~~ ~~~~~~~~~, ~~~~~~~~~ ~~~~~~~~~~~~~, ~~~~ ~~~~ ~~~~~ ~~’~~~~~~ ~~’~~~~~~~~~~~, ~~~ ~~~~~~ ~~~) ~~~~~ ~~~~ ~~~~~~~~ ~~~ ~~~~~~ ~~~~ ~~~~~~ ~~~~ ~~~ ~~’~~~ ~~~~~ ~~ ~~~~~ (dans l’ancien système, ~~~ ~~’~~ ~~~~~~~ ~~~~ ~~~ ~~’~~~~~~~). ~~~~~ ~~~ ~~~ ~~~~~~ ~~~~ ~~~~ ~~~ ~~~~~ ~~~~~~~~~~ ~~~~ ~~~~~~~~~ ~~~~~~, ~~~ ~~~~~~~~~~. ~~~ ~~’~~~~ ~~~~ ~~~~~~~~, ~~ ~~~~ ~~~~~, d’écrire de temps ~~~ ~~~~~~ ~~~~~ vouloir dire : ~~’~~~~~~~ ~~~~~~ ~~~’~~~ ~~~~ ~~~~~~~ ~~~ ~~~~~~~~ ~~~ ~~~ ~~~~~~, ~~~~ ~~~~~~ ~~~’~~~ ~~~~ ~~~~~~~ ~~~~ ~~~ ~~~~~~ ~~~ ~~’~~~~~~~~~, ~~~ ~~~~~~ son sac, de ~~~~~~~ ~~~~ ~~~~~~~~, ~~’~~~~~~~~~ ~~~~ ~~~~~~~~~~~~~ ~~~ ~~~~ ~~~~~~~~~~~~~~. ~~’~~~ ~~~~ ~~~~~~~~~ ~~~’~~~~~~~ ~~~~~ ~~~~~~~, ~~~~~~ ~~~~~~ ~~~~~~~~ ~~~~~ ~~~~~, ~~~~~~ ~~~~~~~~ ~~’~~~~~~~~ ~~~~~~~ : ~~~~ ~~~ ~~~~~~~~~~, d’abord, poussée dans ~~~~ ~~~~~~~~~ ~~~~~~~~~~~~~~~ ~~~~ ~~~ ~~~~~~~ ~~~ ~~~~~~ ; ~~~~~ ~~~~~~ ~~~~ ~~~ ~~~~~~, ~~~~~~ ~~’~~~~~ ~~~~~~, ~~’~~~~-~~-~~~~~ ~~~~~~~~~, ~~~ ~~~~~~ ~~~~~, ~~~~~~~’~~~ ~~’~~~~ ~~~~ ~~~~~~~~~~ ~~ la fastidieuse exigence ~~~ ~~~~~~~~, ~~’~~~~~~~~~~ ~~~ ~~~ raconter.\nIl ~~~ ~~~~~~~~~ ~~~’~~ ~~~~ ~~~~~~ ~~~~~~~, ~~~ ~~ ~~ ~~~~~ ~~~~~~~~~~, ~~’~~~~~~ ~~~~~~~ ~~~ ~~~ ~~~~~~~~ ~~~~~~~~~ : ~~~ ~~~~~~~~~~~~ ~~~~~~~~~~~, ~~~ quelques ouvrages, de ~~~~~ ~~~ ~~~~ ~~~ ~~~~~~~~ ~~~~~~ ~~ ~~~~~ (~~~ ~~~~~~~-~~~ ~~~~ ~~~~~ ~~~ ~~~~~~~~~~~~~ ~~~~~~~~~~~). ~~’~~~~ ~~~~~~~~~~ ~~~~~~~~ ~~~~, ~~~~~~~~~~~ ~~~~~~, ~~~ ~~~~~~~~~ ~~~~~~~~~ ~~~~~ ~~~~~~~~~. ~~~~~ cinquante volumes n’ont ~~~~ ~~~~~~~ ~~~ ~~~~, ~~~~~~, ~~~ ~~~~~ ~~~ ~~~ ~~~~~~~, ~~~~ ~~~~ ~~~~~~ ~~~ ~~~~~~, ~~~ ~~’~~~~~~~~~~, ~~~ ~~~ ~~~~~~~, ~~~ ~~~ ~~~~~~~ — ~~~~~ ~~~~~~~~~ ~~~~~~, fausse alerte, elle ~~~ ~~~~~~~ ~~~~~ ~~ ~~~~~ ~~~ ~~~~~.\nvoir l’entrée du vendredi 2 mars 2018 et son image dans Le Jour ni l’Heure


Jonathan Livingston ar gouelan - Cap Brittany\nShop / Livres / Littérature / Breton & gallo / Brezhoneg - Galo / Breton / Roman / Jonathan Livingston ar gouelan\nSoyez le premier à laisser votre avis sur “Jonathan Livingston ar gouelan” Annuler la réponse.\nUGS : 9782868631817. Catégories : Livres, Roman\tÉtiquettes : Goéland, Jonathan Livingston, langue bretonne, livre en breton\nJonathan Livingston ar gouelan – Richard Bach –\nTroet gant Bernard Gery –\nDaoust ha tonket omp da vevañ evel hor c’henseurted? Daoust ha frankiz hon eus da heuliañ un hent all, disheñvel-krenn diouzh an hini a zo bet dibabet evidomp?\nJonathan ar gouelan a vourr nijal bepred pelloc’h-pellañ, bepred uheloc’h-uhelañ ha n’eo ket hepken evit kerc’hat boued met kentoc’h evit ar blijadur. Ar gouelini all avat, n’int ket evit asantiñ d’ur seurt emzalc’h. Koulskoude, daoust d’e walldroioù, en em gavo Jonathan gant mignoned nevez prest da rannañ e uhelvennad.\nUn istor hollvedel eo hini Jonathan ar Gouelan. Dezrevellet eo gant fent en ur yezh helenn. Ur film a voe savet diwar al levr-mañ e 1973.\nJonathan Livingston le Goéland raconte l’histoire d’un oiseau qui s’ennuie ferme avec ses congénères, dont la seule préoccupation est la nourriture. Jonathan préfère voler, de plus en plus loin, de plus en plus haut…


C'hoariva Stiwt e Rhosllannerchrugog\nRhosllannerchrugog (skrivet ivez Rhosllanerchrugog a-wechoù ; Y Rhos pe Rhos er yezh komzet) zo ur geriadenn hag ur gumuniezh e kontelezh Wrecsam, e biz Kembre.\nE parrez kozh Rhiwabon e oa Rhosllannerchrugog gwechall. Anvet e oa Morton Above the Dyke e saozneg, pe Morton Wallichorum e latin. Savet e voe parrez Rhosllannerchrugog e 1844, hag enni e oa kêriadennoù Rhosllannerchrugog, Ponciau, Pant ha Johnstown. E Sir Ddinbych kozh e oa betek 1974 hag e Clwyd etre 1974 ha 1996. Abaoe 1996 emañ Rhosllannerchrugog e distrig Wrecsam.\nE 2011 e oa poblet gant 9 694 a dud, ha 2210 anezho (24%) a oa kembraegerien.\nAdtapet diwar « https://br.wikipedia.org/w/index.php?title=Rhosllannerchrugog&oldid=1735247 »\nKemmoù diwezhañ degaset d'ar bajenn-mañ d'an 17 Gen 2017, da 07:39.


banlev | Korn an dudi\nPosts Tagged ‘banlev’\nPosted: 15 Ebrel 2013 in Sinema\nRegarde moi a zo ur film gall deuet maez e 2007.\nKentañ film hir (1e32mn) Audrey Estrougo eo ha darn vrasañ an aktourien hag an aktourezed ne oant ket a-vicher, d’ar mare-se da nebeutañ.\nUn devezh evel kalz lod all e banlev Pariz.\nYannick en deus c’hoant kendrec’hiñ Mélissa da vezañ asambles gantañ en-dro.\nMouss a garfe pakout gant Daphné.\nJo, c’hoarier mell-droad bet dibabet gant kleub Arsenal a ya da redek.\nAn hevelep devezh a grog ‘vit Fatimata ha Julie. Met unan a zo gwenn, egile du, karout a reont ar memes paotr hag an devezh-se o lakao da dostaat da viken.\nN’ouzon ket re perak ‘m eus amprestet DVD ar film-mañ er vediaoueg, nemet e seblante din bezañ ket re fall hag e plij din a-walc’h lenn/gwelet traoù war ar banlev, dreist-holl pa ya pelloc’h ‘vit ar c’hlichedoù.\nNe ginnigin ket deoc’h sellet ar film-tañva ar wech-mañ rak ne soñj ket din e rofe kalz c’hoant gwelet ar film. Ma sellit anezhañ memestra e c’hallan lâret deoc’h ez eo donoc’h ar film ‘vit ar pezh a ro da grediñ ar filmig kinnig.\nE gwirionez n’eus netra dreistordinal a-fed istor ‘barzh Regarde moi.\nIstorioù boas annezidi yaouank ar banlevioù : paotred ha merc’hed, gwenn ha du…\nIstorioù mignoniezh, karantez, enebiezh… Istorioù ordin a-walc’h benn ar fin, pe dost…\nN’am eus ket kavet e klaske ar sevenourez hor c’hendrec’hiñ d’eus un dra bennak met kentoc’h diskouezh deomp buhez ar banlev evel m’emañ, kazi evel un teulfilm, nemet eo c’hoariet pep tra.\nHa c’hoariet mat war ar marc’had ! Daoust d’an aktourien bezañ amatourien evit an darn-vrasañ, c’hoari a reont mat-tre, ur burzhud zoken evit lod. Paco Boublard (Yannick) ha Eye Haidara (Fatimata) a zo kendrec’hus hogen gwelloc’h a zo. Émilie de Preissac, pe Julie er film, a zo barrek-kenañ : gouest eo da gas trivliadoù kreñv d’an arvester gant ur sell traken. Burzhudus eo he c’hoari, dreist-holl e diwezh ar film !\nDaoust d’ar senario bezañ boutin eo deuet brav an disoc’h, plijus-tre ‘m eus kavet ar film, ha fromus a-walc’h ivez.


Gant ar ger Virginia e tegouezher amañ. Evit sterioù all ar ger, gwelit Virginia (disheñvelout).\nLesanv: Old Dominion, Mother of Presidents\nSturienn: Sic semper tyrannis\nKêr vrasañ Virginia Beach\nGouarnour Ralph Northam (D)\nSenedourien Mark Warner (D)\nGorread 110,862 km² (35vet)\n- Douar 102,642 km²\n- Dour 8,220 km² (7.4%)\n- Poblañs 7,196,750 (12vet)\n- Stankter 69.03 /km² (14vet)\n- Korvoder dre diegezh $53,275; (7vet)\n- Deiziad 25 a viz Mezheven, 1788\n- Urzh 10vet\nLedred 36°31'N da 39°37'N\nHedred 75°13'K da 83°37'K\nHirder 320 km\nLedander 690 km\n- Lec'h Uhelañ Mount Rogers\n- Uhelañ 1,747 m\n- Krenn 290 m\n- USPS (post) VA\nVirginia (distagadur IPA: [vɜːˈdʒɪnjə]), ent-ofisiel: Kenglad Virginia (Commonwealth of Virginia), a zo unan eus an 50 Stad a ya d'ober Stadoù-Unanet Amerika, e reter ar vro. Unan eus an 13 Stad orin e oa.\nRichmond eo ar gêr-benn.\nDont a ra an anv eus ar rouanez saoz Elizabeth Iañ a oa lesanvet “the Virgin Queen” war zigarez ne oa ket dimezet. Gant ar Virginia Company eus Londrez e vez krouet trevadenn Virginia e 1607. Mont a reas a-du gant stadoù ar c'hreisteiz da vare ar Brezel Diabarzh.\n1 Virginia Beach 437 994\n2 Norfolk 242 803\n3 Chesapeake 222 209\n4 Richmond 205 533\n5 Newport News 180 719\n6 Alexandria 84 913\n7 Hampton 137 436\n8 Roanoke 97 032\nAdtapet diwar « https://br.wikipedia.org/w/index.php?title=Virginia&oldid=1944601 »\nKemm diwezhañ d'an 13 C'hwe 2022 da 17:25


Kastell Schwerin - Wikipedia\nKastell Schwerin, gwelet eus an oabl\nKastell Schwerin (Schweriner Schloss en alamaneg) zo ur c'hastell e kêr Schwerin, kêr-benn stad Mecklenburg-Vorpommern e hanternoz Alamagn. Savet eo bet war un enezennig e lenn Schwerin, ar Schweriner See.\nE-pad kantvedoù eo bet lec’h annez dug ha duged-veur Mecklenburg ha Mecklenburg-Schwerin. Bremañ ez eo sez parlamant Mecklenburg-Vorpommern (Landtag Mecklenburg-Vorpommern).\nSellout a reer outañ evel unan eus pennañ kestell ar mare romantel en Europa ha lesanvet e voe "Neuschwanstein an Hanternoz".\nA-raok ar c’hastell a weler bremañ ez eus bet kestell all. Ar meneg kentañ eus ur c’hastell eno zo eus ar bloavezh 973, pa oa poblet ar vro gant an Obodrites, ur boblad Slaved. En XIIvet kantved e voe aloubet ar vro gant Germaned, renet gant [[Herri al Leon (1129–1195) ha dont a reas Schwerin da vezañ sez un eskopti. Er XIVvet kantved e teuas Schwerin da vezañ kêr-benn dugelezh Mecklenburg ha lakaet e voe sevel ur c’hastell nevesoc’h gant an duged. Er XVIvet kantved e voe degaset kemmoù bras d’ar c’hastell a zeuas da vezañ ul lec’h-annez ha n’eo ket ur c’hreñvlec’h ken. Met adalek 1756 e reas an duged o annez e kastell Ludwigslust, ur c’hastell a oa bet lakaet sevel gant an dug Christian Ludwig II, un daou-ugent kilometr bennak diouzh Schwerin. E 1837 e tistroas al lez da Schwerin, met en ur stad fall e oa erru ar c’hastell. Gant Paul Friedrich, dug-meur Mecklenburg, e voe kroget d’e adkempenn ha war e lerc’h, dindan an dug-meur Friedrich Franz II von Mecklenburg, e voe kendalc’het al labourioù renet gant an tisavour Georg Adolph Demmler. Echuet e voent e 1857.\nGoude ar Brezel-bed Kentañ e voe dilezet ar c’hastell gant dug-meur Mecklenburg-Schwerin ha perc’hennet e voe ar savadur gant ar stad. Ul lodenn anezhañ a voe treuzfurmet en ur mirdi. Un tamm eus ar c’hastell a voe implijet da sez gant parlamant Mecklenburg, goude an Eil Brezel-bed, tra ma oa implijet al lodenn vrasañ anezhañ gant ur skol da stummañ skolaerezed ha ma servije lodennoù all c’hoazh da salioù ur mirdi.\nGoude ar c’hemmoù politikel deuet war-lerc’h diskar ar renad komunour er Republik Demokratel Alaman hag adunanidigezh Alamagn e voe boulc’het labourioù da adsevel ar c’hastell e-giz ma oa diagent, ha n’eo ket echu al labourioù-se c’hoazh. Abaoe dibenn 1990 emañ parlamant Mecklenburg-Vorpommern e kastell Schwerin. Ul lodenn eys ar savadur a dalvez c’hoazh da virdi (Staatliches Museum Schwerin, mirdi stad Schwerin).\n↑ Das "Neuschwanstein des Nordens" (NDR, Norddeutscher Rundfunk, skinwel hanternoz Alamagn)\nAdtapet diwar « https://br.wikipedia.org/w/index.php?title=Kastell_Schwerin&oldid=1644046 »\nDernière modification le 8 Mae 2015, à 19:54